ҚОНУНИ КОНСТИТУТСИОНИИ ҶУМҲУРИИ ТОҶИКИСТОН

Оид ба ворид намудани тағйирот ба Қонуни конститутсионии Ҷумҳурии Тоҷикистон «Дар бораи низоми ҳуқуқии вазъияти фавқулодда»

**Моддаи 1.** Ба Қонуни конститутсионии Ҷумҳурии Тоҷикистон аз

3 ноябри соли 1995 «Дар бораи низоми ҳуқуқии вазъияти фавқулодда» (Ахбори Маҷлиси Олии Ҷумҳурии Тоҷикистон, с. 1995, №21, мод. 233;с. 1997, №23-24, мод. 356; с. 2002, №4, қ. 1. мод. 254; с. 2005, №12, мод. 625; с. 2008, №10, мод. 795) тағйироти зерин ворид карда шаванд:

1. Дар моддаи 4:

- дар банди 5) калимаҳои «силоҳи оташфишону ғайриоташфишон» ва «пуртаъсири» мувофиқан ба калимаҳои «силоҳ» ва «сахттаъсири» иваз карда шаванд;

- дар банди 12) калимаҳои «савдои яроқ», «пуртаъсири» ва «моддаҳои спиртдорро» мувофиқан ба калимаҳои «гардиши силоҳ», «сахттаъсири» ва «спирти этилиро» иваз карда шаванд;

- аз банди 13) калимаҳои «моро маҳдуд ё манъ кунанд; воситаҳои техникии садобаландкунандаро» хориҷ карда шаванд;

- бандҳои 14) ва 18) дар таҳрири зерин ифода карда шаванд:

«14) истифодаи дастгоҳҳои нусхабардор, техникаи сабти аудио ва видеоӣ, инчунин дастгоҳҳои паҳнкунандаи мавҷҳои радио, телевизион, шабакаҳои мобилӣ ва интернетро маҳдуд ё манъ кунанд, таҷҳизоти техникии садобаландкунандаро гиранд, ба фаъолияти воситаҳои ахбори омма назорат кунанд, ҳангоми зарурат сензура ва дар интишори рӯзномаҳо маҳдудият ҷорӣ намоянд;

18) ташкил ва фаъолияти гурӯҳҳои мусаллаҳи шаҳрвандонро пешгирӣ кунанд;»;

- дар банди 19) калимаҳои «яроқ» ва «моддаҳои пуртаъсири кимиёвӣ ва заҳрдор» мувофиқан ба калимаҳои «силоҳ» ва «моддаҳои сахттаъсири кимиёвӣ ва заҳрнок» иваз карда шаванд.

2. Дар моддаи 8 калимаҳои «дар шакли ҷарима ба андозаи аз нисф то се нишондиҳанда барои ҳисобҳо ё ҳабс ба муҳлати то понздаҳ шабонарӯз ҷазои маъмурӣ дода мешавад,» ба калимаҳои «шахсони воқеӣ ва ҳуқуқӣ ба ҷавобгарии маъмурӣ кашида мешаванд» иваз карда шаванд.

3. Дар моддаи 9:

- дар қисми якум калимаҳои «ба андозаи аз даҳ то бист нишондиҳанда барои ҳисобҳо ҷарима ситонда ё бо назардошти вазнинии ҳуқуқвайронии содиршуда ба муҳлати то сӣ шабонарӯз ҳабси маъмурӣ пешбинӣ карда мешавад» ба калимаҳои «шахсони воқеӣ ва ҳуқуқӣ ба ҷавобгарии маъмурӣ кашида мешаванд» иваз карда шаванд;

- дар қисми сеюм калимаҳои «Кодекси Ҷумҳурии Тоҷикистон дар бораи ҳуқуқвайронкунии маъмурӣ» ба калимаҳои «Кодекси ҳуқуқвайронкунии маъмурии Ҷумҳурии Тоҷикистон ва Кодекси мурофиаи ҳуқуқвайронкунии маъмурии Ҷумҳурии Тоҷикистон» иваз карда шаванд.

4. Қисми якуми моддаи 17 хориҷ карда шавад.

**Моддаи 2.** Қонуни конститутсионии мазкур пас аз интишори расмӣ мавриди амал қарор дода шавад.

 **Президенти**

**Ҷумҳурии Тоҷикистон Эмомалӣ Раҳмон**

**ш.Душанбе, 26 июли соли 2014 №1085**

ҚАРОРИ

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни конститутсионии Ҷумҳурии Тоҷикистон «Оид ба ворид намудани тағйирот ба Қонуни конститутсионии Ҷумҳурии Тоҷикистон «Дар бораи низоми ҳуқуқии вазъияти фавқулодда»**

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни конститутсионии Ҷумҳурии Тоҷикистон «Оид ба ворид намудани тағйирот ба Қонуни конститутсионии Ҷумҳурии Тоҷикистон «Дар бораи низоми ҳуқуқии вазъияти фавқулодда» қабул карда шавад.

**Муовини якуми Раиси Маҷлиси**

**намояндагони Маҷлиси Олии**

**Ҷумҳурии Тоҷикистон А. Миралиев**

**ш.Душанбе, 9 апрели соли 2014 №1458**

ҚАРОРИ

**Маҷлиси миллии Маҷлиси Олии Ҷумҳурии Тоҷикистон**

**Дар бораи Қонуни конститутсионии Ҷумҳурии Тоҷикистон «Оид ба ворид намудани тағйирот ба Қонуни конститутсионии Ҷумҳурии Тоҷикистон «Дар бораи низоми ҳуқуқии вазъияти фавқулодда»**

Маҷлиси миллии Маҷлиси Олии Ҷумҳурии Тоҷикистон Қонуни конститутсионии Ҷумҳурии Тоҷикистон «Оид ба ворид намудани тағйирот ба Қонуни конститутсионии Ҷумҳурии Тоҷикистон «Дар бораи низоми ҳуқуқии вазъияти фавқулодда»-ро баррасӣ намуда, **қарор мекунад:**

Қонуни конститутсионии Ҷумҳурии Тоҷикистон «Оид ба ворид намудани тағйирот ба Қонуни конститутсионии Ҷумҳурии Тоҷикистон «Дар бораи низоми ҳуқуқии вазъияти фавқулодда» ҷонибдорӣ карда шавад.

 **Раиси Маҷлиси миллии**

**Маҷлиси Олии Ҷумҳурии Тоҷикистон М. Убайдуллоев**

**ш.Душанбе, 17 июли соли 2014 №674**